**ÚRADNÁ SPRÁVA Č.18 ZO DŇA 30.10. 2020**

**ObFZ Bratislava – vidiek**

**SEKRETARIÁT**

**Sekretariát Obfz BA-vidiek upozorňuje FK na povinnosti dodržiavania Opatrení Úradu verejného zdravotníctva, platné od 15.10 2020.**

**Celé znenie Opatrení Úradu verejného zdravotníctva SR nájdete na linke nižšie**

[[doc]](https://mediamanager.sportnet.online/media/pages/b/BA-vidiek/2020/10/opatrenie-uradu-verejneho-zdravotnictva-srpri-ohrozeni-verejneho-zdravia-platne-od-15.10.2020.pdf)[Opatrenie Úradu verejného zdravotníctva SRpri ohrození verejného zdravia platné od 15.10.2020.pdf](https://mediamanager.sportnet.online/media/pages/b/BA-vidiek/2020/10/opatrenie-uradu-verejneho-zdravotnictva-srpri-ohrozeni-verejneho-zdravia-platne-od-15.10.2020.pdf)

ObFZ BA-vidiek oznamuje usmernenie k opatreniu Úradu verejného zdravotníctva Slovenskej republiky pri ohrození verejného zdravia, vydané Ministerstvom školstva, vedy, výskumu a športu SR s účinnosťou od 15.10.20120

**Športová činnosť (tréning) je POVOLENÁ za nasledovných obmedzení:**

**Śportovú činnosť v jednom okamihu na jednom športovisku môže vykonávať iba jedna organizovaná skupina do 6 osôb, rúška nie sú povinné (odporúčame však ich používanie).**

Upozorňujeme a žiadame všetky FK v pôsobnosti BFZ o dodržiavanie všetkých opatrení a usmernení, vydaných štátnymi orgánmi.

**Na našej stránke v časti dokumenty sú doplnené nasledovné novelizované predpisy SFZ s účinnosťou od 18. 6. 2019: Registračný a prestupový poriadok SFZ, Súťažný poriadok a Etický kódex SFZ. Poriadky nájdete aj na stránke** [www.futbalsfz.sk/legislativa-predpisy-sfz-poriadky](https://www.futbalsfz.sk/legislativa-predpisy-sfz-poriadky)

**Ak ktorýkoľvek FK potrebuje uviesť oznam na našu webovú stránku, nech ho pošle na mail:** [pavel.prikopa@futbalsfz.sk](mailto:pavel.prikopa@futbalsfz.sk) **.**

**ŠPORTOVO-TECHNICKÁ KOMISIA**

**Uzn. č. 51: Na základe nariadených opatrení ÚVZ SR**, v ktorých sa okrem iného uvádza:

„ÚVZ SR s účinnosťou od 15. októbra 2020 do odvolania podľa § 48 ods. 4 písm. d) zákona č. 355/2007 Z. z. všetkým fyzickým osobám, fyzickým osobám – podnikateľom a právnickým osobám zakazuje usporadúvať hromadné podujatia športovej, kultúrnej, zábavnej, spoločenskej či inej povahy v jednom okamihu v počte nad 6 osôb.“ ŠTK ObFZ Bratislava-vidiek **pozastavuje (prerušuje)** všetky súťaže riadené ŠTK ObFZ Bratislava-vidiek (S5V, S6V, SD4V) od 15. októbra 2020 vrátane a všetky neodohrané súťažné stretnutia sú týmto odložené na neurčito, až do odvolania.

**DISCIPLINÁRNA KOMISIA**

**Oznamy:**

**U 57 - DK ObFZ Bratislava - vidiek oznamuje** všetkým účastníkom súťaží riadených ObFZ Bratislava - vidiek, že z dôvodu prerušenia všetkých súťaží a ich odloženia na neurčito a na základe opatrení vydaných Úradom verejného zdravotníctva SR pri ohrození verejného zdravia zo dňa 15.10.2020, sa všetky DS prerušujú, podľa čl. 17/8 a čl. 34/7 DP, až do rozhodnutia o ich uvoľnení.

**Najbližšie zasadnutie DK sa uskutoční v stredu o 15:00 hod. v týždni pred reštartom všetkých súťaží riadených OBFZ Bratislava - vidiek v súťažnom ročníka 2020/2021.**

**Proti rozhodnutiam komisie uverejneným v tejto Úradnej správe (okrem rozhodnutí podľa čl. 37/10 DP) sa možno odvolať v termíne podľa čl. 84/1 DP.**

**KOMISIA ROZHODCOV A DELEGÁTOV**

**Kompletné pravidlá futbalu, platné v slovenských súťažiach od 20. 7. 2020 nájdete**[TU](https://mediamanager.sportnet.online/media/pages/f/futbalsfz.sk/2020/07/pravidla-futbalu-2020-21_slovenska-verzia.pdf)**. Zmeny a doplnky pravidiel futbalu 2020/2021 sú zverejnené**[TU](https://mediamanager.sportnet.online/media/pages/f/futbalsfz.sk/2020/06/145bc678-54b4-4bfd-b9cd-f853b227f148.pdf)**.**

**Komisia rozhodcov a delegátov**ObFZ Bratislava-vidiek vyzýva záujemcov o **vykonávanie funkcie rozhodcu**, aby sa prihlásili na sekretariáte ObFZ Bratislava-vidiek, Súmračná 27, 821 02 Bratislava, tel.: 0903 718455 - sekretariát, alebo priamo predsedovi KRaD, tel.: 0908 764944. Noví rozhodcovia majú možnosť obdržať rozhodcovský balíček získaný z konvencie rozhodcov UEFA.

**KOMISIA MLÁDEŽE**

**Upozornenie pre FK**

**KM ObFZ BA-vidiek** **pozastavuje (prerušuje)** všetky súťaže riadené KM ObFZ BA-vidiek (SZV, MZV) od 15. októbra 2020 a všetky neodohrané súťažné stretnutia sú týmto odložené na neurčito, až do odvolania.